પાકિસ્તાને ચીનની મદદથી બનાવી કોરોનાની વૅક્સિન

પાકિસ્તાનના કેન્દ્રીય યોજનામંત્રી અસદ ઉમરે આને એક મહત્ત્વપૂર્ણ દિવસ ગણાવતાં કહ્યું કે પાકિસ્તાનની આ વૅક્સિન કોઈ ઇન્કિલાબ એટલે કે ક્રાંતિથી કમ નથી.

તેમણે આ માટે પાકિસ્તાનની સ્વાસ્થ્યટીમો સહિત ચીનના સહયોગીઓનો પણ આભાર વ્યક્ત કર્યો, જેમણે વૅક્સિનના ઉત્પાદનની વ્યવસ્થા કરવામાં મદદ કરી.

જોકે, તેમણે સાથે એ પણ કહ્યું કે પાકિસ્તાન હાલ વૅક્સિન મુકાવવા આવી રહેલા લોકોની પહેલી પસંદ ચીનમાં બનેલી વૅક્સિન સાઇનોફાર્મ જ છે, પશ્ચિમમાં બનેલી વૅક્સિનો નહીં.

અસદ ઉમરે કહ્યું કે, "અમારા લોકો જ્યારે રસીકરણકેન્દ્ર પર જાય છે અને તેમને કહેવાય છે કે કે આ ઍસ્ટ્રાઝેનેકાની રસી છે, તો તેઓ સાઇનોફાર્મની માગણી કરે છે, અને જ્યારે તેમને કહેવાય છે કે તે નથી, તો તેઓ પાછા જતા રહે છે."

તેમનું કહેવું હતું કે, "અમે સર્વે કરાવ્યો જેમાં બધી વૅક્સિનોનાં નામ હતાં, પરંતુ સમગ્ર પાકિસ્તાનમાં લોકોની સૌપ્રથમ પસંદ સાઇનોફાર્મ હતી."

મંત્રી ઉમરે કહ્યું, "પરંતુ હવે અમારે પાકવૅકને પણ લોકપ્રિય બનાવવી પડશે કારણ કે અમે તે મળીને તૈયાર કરી છે, આ એક ઇન્કિલાબ છે."

ચીને કેવી રીતે કરી મદદ?

પાકિસ્તાને બનાવેલી વૅક્સિન પાકવૅક

આ પ્રસંગે સ્વાસ્થ્ય મામલા પર પાકિસ્તાની વડા પ્રધાનના વિશેષ સહાયક ડૉક્ટર ફૈસલ સુલતાને કહ્યું કે પાકિસ્તાન આકરા પડકારોને પોતાના સાથીદારોની મદદથી તકમાં ફેરવવાના પ્રયત્ન કરી રહ્યું છે.

ડૉક્ટર ફૈસલ સુલતાને કહ્યું કે કોવિડ-19નો સામનો કરવામાં 'અમારું મિત્ર ચીન અમારી સૌથી નજીક રહ્યું.'

તેમણે જણાવ્યુંકે પાકિસ્તાનની વૅક્સિન બનાવવા માટે 'ચીને કાચો માલ આપ્યો છે પરંતુ તેમ છતાં આ વૅક્સિનને વિકસિત કરવાનું કામ સરળ નહોતું.'

ડૉક્ટર સુલતાને જણાવ્યું કે આ વૅક્સિનનું મોટા પાયે ઉત્પાદન અમુક દિવસોમાં જ શરૂ થઈ જશે.

પાકિસ્તાનના અખબાર 'ડૉન'ના એક રિપોર્ટ અનુસાર પાકવૅક વૅક્સિનને ચીનની સરકારી ફાર્માસ્યુટિકલ કંપની કૅન્સિનોએ વિકસિત કરી છે. 

આ રસી કૉન્સ્ટ્રેટેડ સ્વરૂપે પાકિસ્તાનમાં લવાઈ રહી છે, જ્યાંથી તેને ઇસ્લામાબાદસ્થિત નૅશનલ ઇન્સ્ટિટ્યૂટ ઑફ હેલ્થ (NIH)માં પૅકેજ કરાશે.

રિપોર્ટ અનુસાર કૅન્સિનોની વૅક્સિન ચીનની પ્રથમ વૅક્સિન હતી, જેની પાકિસ્તાનમાં ક્લિનિકલ ટ્રાયલ કરાઈ હતી અને તે 18,000 લોકોને મૂકવામાં આવી હતી.

ડૉક્ટર ફૈસલ સુલતાને મંગળવારે ટ્વીટ કરીને કહ્યું, "NIHમાં આજે એક ફૅસિલિટી શરૂ કરાઈ છે જ્યાં વૅક્સિનની મેળવણી અને પૅકેજિંગ... \n\nમને ઉપરના લેખ માટે સારું શીર્ષક આપો.
PakVac : પાકિસ્તાને ચીનની મદદથી કોરોનાની રસી બનાવી, વૅક્સિનને ગણાવી ‘ઇન્કિલાબ’